Diari Oficial de la Generalitat Valenciana


Sumari del DOGV 8220, del 25-01-2018 (2018/636)

RESOLUCIÓ de 17 de gener de 2018, de la Conselleria d'Educació, Investigació, Cultura i Esport, per la qual s'estima el recurs de reposició contra la Resolució de 7 de desembre de 2017, de concessió de subvencions destinades a la dinamització de museus i col·leccions museogràfiques permanents reconegudes de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/636


Data del document
:   17-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * ajuda pública
    * museu

RESOLUCIÓ de 17 de gener de 2018, de la Conselleria d'Educació, Investigació, Cultura i Esport, per la qual s'estima el recurs de reposició contra la Resolució de 7 de desembre de 2017, de concessió de subvencions destinades a la dinamització de museus i col·leccions museogràfiques permanents reconegudes de la Comunitat Valenciana. [2018/636]  
  
Expedient: CUDIMU.  
Localitat: Banyeres de Mariola.  
Assumpte: recurs de reposició contra la Resolució de 7 de desembre de 2017, de concessió de subvencions destinades a la dinamització de museus i col·leccions museogràfiques permanents de la Comunitat Valenciana.  
Interessat: Ajuntament de Banyeres de Mariola.  
  
Fets  
Primer. El 22 de setembre de 2017, l'Ajuntament de Banyeres de Mariola va presentar en temps i forma, a través d'ORVE, que forma part del conjunt de solucions del servei compartit de gestió del registre que s'adaptarà gradualment a fi de complir els requeriments legals previstos en la Llei 39/2015, del procediment administratiu comú de les administracions públiques, la documentació relativa a la sol·licitud de subvencions per a material informàtic del Museu Arqueològic i Maleta Didàctica del Museu de l'Espardenya, amb número de registre N15059288\_17\_0000792, en relació amb la convocatòria per a la dinamització de museus i col·leccions museogràfiques permanents reconegudes de la Comunitat Valenciana.  
Segon. Rebuda la sol·licitud anterior, juntament amb l'expedient corresponent, no va ser atesa.  
  
Fonaments de dret  
Primer. És d'aplicació general la Llei 38/2003, de 17 de novembre, general de subvencions, en els articles 8.3, 22.1 i 23 i següents, i la Llei 39/2915, d'1 d'octubre, del procediment administratiu comú de les administracions públiques, en els articles 21, 112.1, 123 i 124.  
  
Segon. És d'aplicació específica el resolc sisé: criteris de valoració i quantia de la subvenció, de la Resolució de 7 de desembre de 2017, per la qual es convoquen subvencions per a la dinamització de museus i col·leccions museogràfiques permanents reconegudes de la Comunitat Valenciana, i l'article 6, ordenació i instrucció, de l'Ordre 29/2017, de 6 de juliol, per la qual s'estableixen les bases reguladores de la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana, dels quals s'extrau que la direcció general competent en matèria de cultura, que rebrà les sol·licituds presentades, farà d'ofici totes les actuacions que estime necessàries per a la determinació, el coneixement i la comprovació de les dades en virtut de les quals haurà de formular la proposta de resolució, prèvia valoració de les anteriors per la Comissió d'Avaluació i Valoració, regulada en l'article 7 de l'esmentada ordre de bases, d'acord amb els criteris que es fixen en l'article 8.  
  
Tercer. L'Administració, per error, ha omés la corresponent valoració de la sol·licitud presentada per l'Ajuntament de Banyeres de Mariola, i s'ha vist vulnerat en conseqüència el principi de concurrència competitiva, així com el d'igualtat i no-discriminació, per la qual cosa es procedirà a l'esmena del defecte i a la seua avaluació d'acord amb els criteris, les formes i les prioritats de valoració establits en les bases o, si és el cas, en la convocatòria. Se seguirà, per a fer-ho, el procediment legalment previst en la Llei 38/2003, de 17 de novembre, general de subvencions, i que es recull en l'Ordre 29/2015 i la Resolució de 7 de desembre de 2017, per la qual es convoquen subvencions per a la dinamització de museus i col·leccions museogràfiques permanents reconegudes de la Comunitat Valenciana.  
Quart. És competent per a la resolució d'aquest recurs de reposició la Conselleria d'Educació, Investigació, Cultura i Esport, basant-se en els articles 123.1 de la Llei 39/2015, d'1 d'octubre, del procediment administratiu comú de les administracions públiques, l'article 11 de l'Ordre 29/2017, de 6 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana, i el resolc desé de la Resolució de 7 de desembre de 2017, per la qual es convoquen per a l'any 2017 les esmentades subvencions.  
  
D'acord amb tot el que s'exposa i vistes les altres normes legals d'aplicació, en l'exercici de les seues atribucions legals, aquesta conselleria resol:  
  
Primer  
Estimar el recurs de reposició interposat per l'Ajuntament de Banyeres de Mariola i comunicar que es procedirà a la valoració de la sol·licitud presentada per aquest, de conformitat amb el procediment administratiu legalment previst.  
  
Segon  
En cas que resulte beneficiada per la subvenció indicada, s'abonarà amb càrrec als pressupostos de 2018.  
  
Contra aquesta resolució, que posa fi a la via administrativa, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació d'aquesta resolució, d'acord amb el que estableixen els articles 11 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar, si és el cas, qualsevol altre recurs que estime procedent.  
  
  
València, 17 de gener de 2018. El conseller d'Educació, Investigació, Cultura i Esport: Vicent Marzà Ibáñez.